JohanHeinsen/ENO huggingface dataset:
Odense Adresse-Contoirs Efterretninger, 1846-01-01
J en Afhandling om Journalistikkens Betydning for vor Tid siger Kbhposten: "Journalismen er i dens mangfoldige Forgreninger den Monolog, som Tiden fører med sig selv. Den er den daglige Selvkritik, som Tiden underkaster dens eget Jndhold, ligesom den Dagbog, hvori den indfører dens Historie i umiddelbare, øieblikkelige Notitser. Det forstaaer sig af sig selv, som det jo ogsaa gaaer os med de personlige Dagbøger, som vi føre, at Modsigelserne samle sig i Mængde og at Falskt og Sandt blandes med hinanden. Men altid har det Sande saavelsom det Falske sin, om end kun deelvise Berettigelse; det er altid noget Oplevet, og selv i dets Falskhed et Moment i vor Dannelse, altsaa et Moment i vor Historie selv. Trods denne, ja just formedelst denne vaklende, flygtige Natur komme de hemmeligste Nerver, de forborgneste Aarer i Tiden for Dagen i Journalismen. Jdet vi fordybe os i de skimlede Aargange af gamle Journaler, træde vi ligesom ind i en Dødningestad, i et andet Pompeji, hvori vi pludselig overraske en allerede længe forsvundet Slægt i dens daglige Livs hele Umiddelbarhed, i dens inderste, huuslige Tilstande, som om vi kunde bevæge Tidens Hjul tilbage. Og ligesom Man har udgravet Urner og Salvekrukker af det nedsunkne Pompeji, som endnu have bevaret Duften af deres Jndhold og deres kostelige Aroma, saaledes begandes vi gjennem de aabnede Journaler af hiint forunderlige Lufttræk, som er den egentlige Livsluft i enhver historisk Daad, den levende Aande i enhver betydende Begivenhed, hiint Lufttræk, uden hvis rensende Kraft Historieskriverens Synskreds forbliver bedækket med Skyer og som dog i vor egen Nutid bliver miskjendt af saa Mange: de forbigangne Aarhundreders offentlige Mening, som her alene har befæstet sin foranderlige Skikkelse. Længst forbigangne Tilstande, Hændelser og Begivenheder, hvorom der ellers kun meddeles os Efterretning paa dogmatisk Maade, blive her i dramatisk Mangfoldighed umiddelbar levende for os. Vi blive til Samtidige af forsvundne Slægter. Den ringe Begyndelse til senere store Begivenheder, Jnteressernes hemmelige Adsplittelse, Partiernes lille Krig afslører sig som noget umiddelbart Nærværende for vore overraskede Blikke. Og naar forøvrigt Historien kun overleverer os Kjendsgierninger, Literaturen kun Bøgerne som færdige Resultater, saa erholde vi i Journalerne tillige Historien om deres successive Virkning, om den Stemning, hvormed Man har optaget dem, om de aandige Omstændigheder, som have befordret dem, om de Misforstaaelser, som have opholdt og hindret deres Virkning. Og uden Tvivl er dette ved alle Ting den anden Halvdeel af dem og ligesom den anden Tilværelse, som de føre."
Odense Adresse-Contoirs Efterretninger, 1846-01-01
Følgende Avertissement læses i Berl. Tid. "Enhver fornuftig Mand indseer det Urimelige og Skadelige i at blotte Hovedet under aaben Himmel i alSlags Veirligt for at hilse og dog ere flere Forsøg her i Landet paa at afskaffe denne Skik, glippet, desaarsag er oprettet et Selskab, hvis Medlemmer forpligte sig til, ikke for Hvem somhelst, de kongelige Personer undtagne, at aftage Hatten for at hilse, men blot føre Haanden op til samme. Enhver, der foretrækker dette ansees uden videre for Medlem af Selskabet og kan, som saadan, undgaae beskyldningen for Uhøflighed. Videre Jndmeldelse behøves ikke.
Odense Adresse-Contoirs Efterretninger, 1846-01-01
Nylig indtraf i Kjøbenhavn et ret curiøst Tilfælde, en virkelig Begivenhed. Paa Amagerbro havde Man om Aftenen fundet et Fruentimmer i en overstadig, beruset Tilstand. Hun blev bragt til Kjøbenhavn, og saa paa sædvanlig Viis af Vægterne baaret paa - Stigen, for at føres til Politikammeret. Da Toget var kommet udfor Børsen, gjorde det Holdt og gav, ved at støde i Piben, Signal til Afløsning. Som Man nu holdt der og ventede paa de andre Vægtere, kom en Mand fra Byen – efter Forlydende Sproglærer, i og stak Coursen af Christianshavn til. De tilstimlende Mennesker tiltrak sig hans Opmærksomhed; han blev nysgjerrig efter at see, hvad der var paa Færde, og Man tænke sig Mandens Skræk og Forfærdelse, da han opdagede, at det var - hans Kone, som Man var i Færd med at transportere paa den ommeldte Maade. Manden var som sønderknust og ude af sig, og efter at have documenteret sig saa godt, som det paa Stedet var muligt, lykkedes det ham at formaae Vægterne til at bære Konen til sit Hjem. Toget satte sig altsaa atter i Bevægelse, og Man naaede Stedet, hvor Konen skulde bringes hen. Men Man tænke sig nu Mandens nye Skræk og Forfærdelse, da han, efter at være kommen op i første eller andet Stokværk, nu opdager, at det - ikke er hans Kone; thi hans egen Kone, som ved Støien paa Trappen var kommen ud for at see, hvad der foregik, stod nu for den forundrede Mand med Lys i Haanden, ikke mindre forundret ved Synet af det Monstrum, som Manden havde bragt hjem, og i hvilket Exemplar han havde troet at have fundet sin kjære Ægtemage. Manden maatte nu atter betale Vægterne for at bringe Doubletten til Politikammeret, til midlertidig Forvaring, medens Ægteparret trak sig tilbage til de indre Gemakker." Hvad som derefter foregik her - ømme Omfavnelser eller noget Andet - derom melder Histo(Morgen.) rien Jntet.
Odense Adresse-Contoirs Efterretninger, 1846-01-01
J en Afhandling i Kbhposten siges der blandt Andet: "Det vil være vanskeligt at nævne nogen offenlig Jnstitution i Danmark, der er bleven gjort til Gjenstand for saa hyppigt gjentagne og saa vedvarende Anker, som det kongelige Theater. Der hengaaer neppe nogen Uge i Vintersaisonen, uden at jo vore Blade indeholde en eller anden dadlende Artikel over det. Flere af disse ere vel affattede i et saa lidenskabeligt og eensidigt Sprog, at de tydeligen røbe deres Forfatters private Bibensyn, f. Ex. dem vi have læst i "Freia." Andre ere aabenbart fremgaaede blot af et subjectivt Skjøn ligesom ogsaa Historier og Beretninger i disse ere gjorte gjeldende, efter et blot en dit, uden at basere sig paa en nøiere Kundskab om de virkelige stedfindende Forhold, men i Hovedsagen ere dog Alle enige, nemlig, at det hele Theatervæsen i længere Tid har befundet sig i særdeles mislige Omstændigheder, saa at den forslidte og ofte gjentagne Phrase, der pranger i Proscenium, hævder sin Plads med fuldgyldig Ret; Theatret er, i dets nuværende Status ei blot til Lyst, men tvertimod til Sorg og Jndignation for Enhver, som interesserer sig for det, og som med nogenlunde Opmærksomhed har fulgt dets Skjæbne."¬
Odense Adresse-Contoirs Efterretninger, 1846-01-01
J Aalb. A. har Redacteuren udtalt sig saaledes: "Vor ærede Lolle-Falsterske Collega er kommen paa den fire Jdee, at vi meer interessere os for Kjøbstad=Spørgsmaal, hvorimod den Falsterske Presse meere vil have behandlet Landbo-Jnteresserne, dem vi ikke skulde have skjænket samme Opmærksomhed. Hvorpaa denne curiøse Anskuelse støtter sig, vide vi isandhed ikke, og den subjective Præsumtion, som Hr. Falstringen drager af nærværende Tidendes Redacteurs personlige Stilling, er meget uheldigt valgt, thi det er alene den journaliste Virksomhed, her bliver at bedømme og vi troe vel, at denne ved vor Pen har stedse været helliget Landbo- og Bondestandens Jnteresser med oprigtig Varme og Hengivenhed. Naar Loll.-Falsters Stiftstidende desuagtet har fundet Kulde hos os for den seneste Bevægelse i den danske Bondestand, saa finde vi det meget naturligt, at vor ærede Collegas overstadige Varmegrad kan have skabt en Jder om os, som Virkeligheden maa modsige, thi Jngen har varmere end vi til enhver Tid talt Bondens Sag og arbeidet for Bortrydning af de unaturlige Dæmninger, der i Samfundsforholdene stille sig imellem ham og de øvrige Classer eller overhovedet skabe en taabelig Stands-Forskjel; vi holde af fuldt Hjerte med Agitationen for Løsning af de Baand, der paa hvile Bondestanden, men vi skulle til hver Tid sige os løs fra en Agitation, der i en Art communistisk Forvildelse vilde stræbe at tilintetgjøre Eiendomsretten eller den lovlig bestaaende Dispositionsret over Eiendom, eller som vilde ved Trudsler og Magtanvendelse søge at tiltvinge sig hvad der kun kan og maa skee ved Lov eller Overeenskomst. Jmod saadanne Bestræbelser nære vi ikke blot "Kulde, men misbillige dem fra vort Standpunct i samme Grad som de administrative Forholdsregler, hvorved Man for Enkeltes Misgreb vil gjøre Jndgreb i en heel Stands eller Samfundsclasses Goder og det er derfor ganske naturligt, at vi have kunne føle, Kulde og yttre Uvillie over Misgrebene, i det første Tilfælde paa samme Tid Cancelliets Circulaire og det Princip, som heri havde givet sig tilkjende, maatte fylde os og enhver Ven af Associationsfrihed med Beklagelse og Smerte.
Odense Adresse-Contoirs Efterretninger, 1846-01-01
Ribe A. har følgende forlangte Jndrykkelse: "Af christen Barmhiertighed med stakkels uvidende og forsømte Børn kjører Undertegnede hver Løverdag, fra Nytaar indtil Løverdagen efter Paaske, omkring i alle Sogne i Tørninglehn, for med min Omnibus, som rummer 20 Personer, at befordre Piger og Drenge fra 14 til 18 Aar til Arrild og samme Dags Eftermiddag igjen tilbage. Betaling modtages ikke for denne Barmhjertighedsgierning, hvorimod forventes, at enhver vil give et anstændigt Gratiale. Ankomsten er Kl. 12 Middag, Afgang Kl. 1 Eftermiddag, da een Time forventes at være tilstrækkelig saavel for Heste som for Ungdommen til at faae den fornødne Næring. Skulde det stadige Passageerantal komme til at overstige 20, saa ville udvendige Sæder ufortøvet blive anbragte paa Vognen. Barmhiertighedsdal pr. Ribe den 24 December 1845. Ærbødigst Andreas Kjørom, Ungdomsbefordrer.
Odense Adresse-Contoirs Efterretninger, 1846-01-01
J disse Dage er i Altona indtruffet det sjeldne Tilfælde, at en af Byens Jndvaanere er bleven udleveret paa Reqvisition af - en indenlandsk Øvrighed.
Odense Adresse-Contoirs Efterretninger, 1846-01-01
Delinqventen har nemlig angivet sig selv for et for over et Decennium siden med 12 Medskyldige forøvet Tyverie hos den nævnte Øvrighed, idet han af Hævn over at de ikke redeligt havde deelt Udbyttet har anklaget 2 af sine Medskyldige.
Odense Adresse-Contoirs Efterretninger, 1846-01-01
En Underofficeers Excesser ved det i Altona garnisonerende Rendsborgske Jnfanteridetaschement, har vakt stor Opsigt. Han gik nemlig saa vidt i at forfølge et Menneske, med hvem han af ubekjendte Aarsager var geraadet i Strid, at han besatte det Huus, hvorhen hiin var flygtet, med Mandskab, han havde hentet fra Hovedvagten, afspærrede Gaden og truede med Bayonetten at nedstøde Enhver, der vilde gjennemskride hans Cordon. Han begyndte endog at arrestere her boende Borgere og det vilde lettelig, da allerede mange Mennesker vare strømmede sammen, været kommet til betænkelige Optrin, hvis ikke den lykkeligviis i Nærheden værende Politivagt endnu til rette Tid var skredet ind. Byens Borgere skulle have andraget paa hans alvorlige Afstraffelse.
Odense Adresse-Contoirs Efterretninger, 1846-01-01
Fra Tønningen klages over den tiltagende Usikkerhed og især over talrige Faaretyverier. Forleden blev en Kuffert med 2000 Mk. bortstiaalen fra en Post holder ved Chausseen, men Jndbrudets Forøvere, en Kone med sin Datter, ere paagrebne og Pengene atter i god Behold.
Odense Adresse-Contoirs Efterretninger, 1846-01-01
J Flensborg har Politiet forbudt den gamle Skik, med Sang at sige Farvel til det gamle og hilse det nye Aar.
Odense Adresse-Contoirs Efterretninger, 1846-01-01
Odense. Ogsaa igaar ankom den kjøbenhavnske Diligence hertil flere Timer senere end efter Bestemmelsen; i Nat har det været en meget stærk Storm, blandet med Sneefald.
Odense Adresse-Contoirs Efterretninger, 1846-01-01
Jmorgen gives paa Theatret til Benefice for Jfr. Sønderskou Pigen fra Lyon, hvori Beneficianten udfører Titelrollen; Stykket har gjort særdeles megen Lykke i de jydske Kjøbstæder, hvor Titelrollen er givet af Mad. Orlamundt.
Odense Adresse-Contoirs Efterretninger, 1846-01-01
Skibs= og Handels-Efterretninger. Frederikshar den 25 Decbr. Den 23de indstrandede paa nordre Havnemole her ved Havnen Briggen "Ernst, Capit. C. F. Schulz, at Svinemunde, fra Amsterdam bestemt til Stettin med Ballast, af Stykgods, bestaaende af Sirup, Vine, Farvevarer, Oste, m. m. Capitainen havde ved Læk i Søen faaet 2 Fod Vand i Skibet, og drev saaledes derefter ind paa Havnen, men var saa uheldig at strande paa fornævnte Sted. Jgaar, og især idag er bjerget betydeligt af Ladningen, ligesom ogsaa af Jnventariet. Om Skibet, der er fuldt af Vand, staaer til at redde, er endnu ikke afgjort, men Sandsynlighed derfor er tilstede. (Aalb. A.)
Odense Adresse-Contoirs Efterretninger, 1846-01-01
Dødsfald. Grosserer J. Larpent, 84 Aar; Ludvig Frahm, 13 Aar; Handelsgartner O. Ohlsen, 64 Aar; Jfr. C. Levinsen, 17 Aar; Jfr. M. Lindgreen. Alle i Kbhavn. Sognepræst P. Galthen, i Steenløse Præstegaard, 64 Aar, Consumtionsforvalter J. v. Westen, i Løgstør; Enkefrue H. van Aller, f. Rist, i Helsingøer, 21 Aar.
Odense Adresse-Contoirs Efterretninger, 1846-01-01
Nytaarsmorgen 1846.
Odense Adresse-Contoirs Efterretninger, 1846-01-01
Af Tidens Løb er atter rundet bort et Aar, Og et Andet for vort Blik fremtræder - Det Svundne, som Erindring i vort Jndre staaer, Med sine Minder om vor Sorg og Glæde. Vil det, som ruller frem af Tidens Strøm, Lig en Bølge i de store Have, Opfylde mangt et Hjertes skjønne Drøm - Eller, mon det vil dets hele Haab begrave, Skal Sorg og Kummer Dig mod Jord nedbøie. Og Smerten slukke Haabets milde Lue? Eller, skal af Fryd vel straale klart dit Øie, Og ingen Uveirskye din Glædes Himmel true? Mon vel Døden med sin klamme, kolde Haand Vil Dig berøve De, Du har saa kjære? Eller skal de leve, for at fastere knyttes kan de Baand Som Dig saa dyrebare monne være. Maaskee, den blege Engelaander med sit Kys Paa dine Læber, førend Aarets Løb sig ender Maaskee, Du skue skal en bedre Verdens skjønne Lys, En anden Klodes Straaleglands, som Jngen af de Dødelige kjender! Saaledes forventningsfuld vi staaer. Paa Aarets førstefødte Morgen, Med det Spørgsmaal, som gjennem Tanken gaaer: Skal Dig følge Glæden eller Sorgen Vi veed det ei, thi for vort dunkle Blik Har Herren skjult vor Tilværs store Gaade: Men en Vished, et Glimt vi for vor hele Fremtid fik, Og det er: at Gud vor Fader er idel Naade!! Derfor glem kun ei, naar Livets Kummer og dets Møie Med Centnerkraft vil trykke Dig mod Jorden ned, At over Dig et alviist, ømt og kjærligt Faderøie, Vaager med sin store, dybe Kjærlighed! C. C. 37. Langeland.
Odense Adresse-Contoirs Efterretninger, 1846-01-01
Udnævnelser og Entledigelser. Under 21 Decbr. er Havneskriver i Kjøbenhavn, J. P. Thulstrop, udnævnt til virkelig Kammerraad; den 27de, Auditeur af Armeen og Prøveprocurator ved den vestindiske Landsoverret, W. L. Birch, beskikket til Garnisonsauditeur og Advocatus regius paa St. Thomas; Sognepræst for Ulvborg og Raasted Menigheder i Ribe Stift, O. T. Krarup, R. af D., beskikket til tillige at være Provst for Ulvborg, Skodborg og Vandfuld Herreder i Ringkjøbing Amt; Sognepræst for Ørsted Menighed i Aarhuus Stift, P. W. Stockholm, til tillige at være Provst for Sønderhald, Rougsøe og Nørre Herreder i Randers Amt; Cand. theol. H. C. C. Koch til personel Capellan hos Sognepræsten for Horbeløv og Talquersløv Menigheder paa Falster, Consistorialraad H. C. C. Koch, Premierlieuten, i 2det Dragonreg. I. v. Destinon, beskikket til Postmester i Oldenborg, fra 1 April 1816 at regne, og som følge heraf, fra samme Tid, meddeelt Afsked i Naade at Krigstjenesten som Ritmester; Lærer i Mathematik ved det Kongel. Landcadetcorps, Premierlieuten. J.C. L. v. Hjelte, meddeelt, efter Ansøgning, Afsked i Naade fra bemeldte Lærerpost med Pension; Sognepræst for Møborg og Nees Menigheder i Ribe Stift, H. Øllgaard, entlediget i Naade, og med Pension.
Odense Adresse-Contoirs Efterretninger, 1846-01-01
Kjøbenhavns Børs-Cours den 30 Decbr. 1835. Hamb. 2 M. - k. S. 195. Bank-Disconto 4 pCt., ditto paa Banco=Vexler 4 pCt. 4 pCt. Kgl. Oblig. (uden Rente) 102 a 102 1/2 Rbd. Sedler. 3 pCt. engelskedanske Obligationer 86 1/4 a 86 3/4. Nationalbank-Actier 153 1/2 a 153 3/4 Rbd. r. Sølv.
Odense Adresse-Contoirs Efterretninger, 1846-01-01
AVERTISSEMENTS. Fra Odense Raadstue er i Gaar Aftes Kl. 7 bortgaaet Arrestanten Frederik Hansen Berggreen eller Bellinge, født i Fyen, henved 25 Aar gl., middel af Væxt og Bygning, med blonde Haar, blaae Øine, bleg Ansigtsfarve og et ikke betydeligt Ar paa den høire Haands Lillesinger. Han var iført mørk Frakke, rødlig Vest, lyseblaae Klædes Buxer mørkeblaae Kaskjet og Trætøfler. For hans Anholdelse betales en Douceur af 20 Rbd. Pigen Maren Cathrine Hansdatter, Niels Mortensens Steddatter paa Tommerup Nørre mark, 22 Aar gl., blond og forøvrigt af almindeligt Udvortes, har hjulpet Arrestanten til Flugt og efterlyses derfor ogsaa Odense Herredscontoir den 30 Decbr. 1845. F. Knudsen.
Odense Adresse-Contoirs Efterretninger, 1846-01-01
At Cancelliet under Dags Dato har beordret Redacteuren af Bladet Kjøbenhavnsposten," J. P. M. Grune, tiltalt for Overtrædelse af Trykkefrihedslovgivningen, med Hensyn til Jndholdet af tvende i bemeldte Blads No. 296 for Løverdagen den 20 dennes indførte Artikler, det bekjendtgjøres herved i Overeensstemmelse med Forordn. 27 Septbr. 1799 § 18. Det Kongel. danske Cancellie, den 23 Decbr. 1845.
Odense Adresse-Contoirs Efterretninger, 1846-01-01
At Ægteskabet imellem mig og min Mand, Skipper Niels Hansen her af Byen, der i Foraaret 1842 er forliist med Skibet "Jens Peter den Gamle, ved Svendborg Kjøbstads Bytingsrets Dom af 28 Juli d. A. er kjendt at bør være ophævet og jeg tilladt at indgaae nyt og andet Ægteskab, bekjendtgjøres herved, i Overeensstemmelse med Forordningen af 23 Mai 1827. Svendborg den 25 Decbr. 1845. Jesperdine Hansen, fød Petersen, Fra det tidligste i Foraaret og i Løbet af hele Sommeren, kunne 16 dygtige Arbeidere faae Accordt med Mudders Op rensning i Gravene om Broholm, naar de derom snarest muligt henvende sig til Forvalteren paa Gaarden, som paaviser Arbeidet og slutter Accordt derom. 150 Rbdlr., Umyndiges Midler, kunne, mod anordningsmæssig Sikkerhed, strax erholdes til Laans, naar man derom henvender sig til Godsforvalteren paa Langensøe. Lyst Candis, fiin Melis, stødt Melis, Puddersukker og god brasiliansk Casse, tilligemed meget mere, henhørende til Colonialhandelen, er atter arriveret og sælges i Pundeviis til Nutidens billigste Priser, men i større Partier meget billigere hos H. P. Fabricius. i Kjerteminde.
Odense Adresse-Contoirs Efterretninger, 1846-01-01
Den Leilighed i lille Adelgade i Middelfart, som for Tiden beboes af Snedker Lund, bestaaende af 6 Fag Huus med Loft, kan til førstkommende Paaske Flyttetid erholdes til Leie, naar man derom henvender sig til Kjøbmand A. Meyer i Middelfart.
Odense Adresse-Contoirs Efterretninger, 1846-01-01
Huusleilighed i Nyborg.
Odense Adresse-Contoirs Efterretninger, 1846-01-01
En smuk og beqvem første Sals-Etage, bestaaende af 4 gibsede Værelser til Gaden, 1 til Gaarden, Pigekammer, Kjøkken, Spisekammer, eget Loft og Brændehuus, samt, om forlanges, Plads til Heste og Vogn, er til Leie og kan tiltrædes strax eller til Paaske Flyttetid. Man behage at henvende sig paa Nørregade Nr. 36.
Odense Adresse-Contoirs Efterretninger, 1846-01-01
Til Salg. En Bondegaard, beliggende i en smuk og behagelig Egn, mellem Skanderborg og Horsens, med 40 Tdr. Land udmærket god Jord, og deels merglet, falbydes. Den aarlige Udsæd er 5 a 6 Tdr. Rug, 9 a 10 Tdr. Byg, der almindelig give 10 a 12 Fold, 4 a 5 Tdr. Erter, 8 Tdr. Havre, Kartofler m. m. Besætningen er 10 Malkekøer, 5 Ungqvæg og 12 Faar. Gaardens Bygninger er 4 Huuslængder, omtrent 60 Fag, solide og deels nye, fortrinligt indrettede, saavel Stuehuset som Udhusene. En Hauge med Frugttræer i frodig Væxt. Skovmaal af over 1000 Rbd. Værdie og fortrinligt Tørveskiær tilhører Gaarden; videre en Eng, hvorpaa i Almindelighed avles 20 Læs Høe. Undertegnede, der er kjendt med og overbeviist omdenne fortrinlige Eiendoms Godhed, giver yderligere Underretning og afslutter Handel. Rudkjøbing den 27 Decbr. 1845. Conrad Probst. Et Huus paa Odense Allerup Mark, med 10 Tdr. Agerland, er strax at faae tilkjøbs. Hele Lodden, som er merglet og gjødet, er besaaet med Raps, som tegner godt. Ligeledes er et Boelsted paa 30 Fag Huus strax at faae til Nedbrydelse. Taget er temmelig godt; Lægterne bestaae af Fyr og Ask Man henvender sig til Gaardeier C. Hansen i Odense Allerup.
Odense Adresse-Contoirs Efterretninger, 1846-01-01
Fyens Stiftsavis. Udgives 5 Gange ugentlig. Trykt med Hurtigpresse.
Odense Adresse-Contoirs Efterretninger, 1846-01-03
udlandet. Storbrittannien. Det peelske Ministeriums Opløsning og dets uventede Gjenopstandelse er endnu ikke tilstrækkelig oplyst: Nogle paastaae, at Opløsningen skete blot for paa en god Maade at blive af med den for sin slette Kolonialforvaltning bekjendte Minister, Lord Stanley, medens Andre mene, at Sir Peel har ladet Whiggerne gjøre et Forsøg paa at danne et Ministerium, alene for at give Parlamentet et slaaende (?) Beviis for at Nationen (?) igrunden ikke ønsker nogen Forandring i Kornlovene.
Odense Adresse-Contoirs Efterretninger, 1846-01-03
J Liverpool er den uhyre Vandbeholder i den Liverpool=Harrington Vandkunst sprunget i det Øieblik den var pumpet 2 fuld (den kan holde 250,000 Gallons Vand) og har foranlediget Oversvømmelse i Nabobygningerne samt forvoldt, at flere Mennesker ere omkomne og qvæstede.
Odense Adresse-Contoirs Efterretninger, 1846-01-03
Frankerig. Den 27 Decbr. vilde Kongen høitideligt aabne Kamrene; det ministerielle Partie vilde stemme for Sauzet, Oppositionen for Dufaure til Præsident i Deputeredekammeret.
Odense Adresse-Contoirs Efterretninger, 1846-01-03
Rusland. J St. Petersborg er den pragtfulde Adelsklub, den herlige Michaelspladses skjønneste Zirat, afbrændt, to Dage førend den fine Verden paa Keiserens Navnedag agtede sammesteds at holde det første Vinterbal.
Odense Adresse-Contoirs Efterretninger, 1846-01-03
Sverrig. Hs. Kgl. H. Kronprindsen er den 18 Novbr. f. A. bleven udnævnt til Capitain i Svea Livgarde og Svea Artilleriregiment, og Hs. K. H. Arveprindsen, Hertugen af Upland, til Lieutenant i anden Livgardes og Livregimentets Dragoncorps.
Odense Adresse-Contoirs Efterretninger, 1846-01-03
Det svenske Akademies Høititsdag, der høitideligholdtes paa den store Børssal den 20 Decbr., var saa stærkt besøgt af Publikum, som Rummet tillod; af de Atten vare dog kun Syv tilstede. Forsamlingen aabnedes af Akademiets Directeur for dette Aar, Prof. Atterbom, med en kort til Leiligheden passende Tale, hvori Taleren bragte i Erindring, at Ordet og Sværdet især var de Kræfter, hvorved Sverrigs Konger erhvervede sig Storhed. Fra dette Udgangspunct, som Taleren, oplyste med Exempler, ligge fra Odins Tid, tog han Anledning til at yttre nogle smukke Tanker og Carl XIV Johan, hvis Minde det var, som Akademiet havde udsat til Priisopgave i Skjaldekunsten. Tvende Forsøg vare indkomne over dette Emne, hvoraf det ene med Motto: Hans Att skal Nordens dubbelkrona bara, Och borgen bli för vara sönners vil, Och Sveriges lycka stor, som hjeltens ara, Och Sveriges Jord sa fri som hjeltens sal. (Wallin.) blev tilkjendt den udsatte Priis af 100 Ducater. Dette Digt blev oplæst in extens af Hr. Atterbom, hvorpaa Forfatteren, Prof. c. o. i den skjønne Literatur i Upsala, Mag. C. W. Byttiger, modtog Belønningen for hvad Directeuren kaldte den første Blomst i den Skjalde krands, der for Fremtiden skal omgive den hedengangne Konges Minde."
Odense Adresse-Contoirs Efterretninger, 1846-01-03
Universitetet i Lund har besluttet, at TrehundredAarsdagen efter Morten Luthers Død skal feires ved Universitetet der den 18 Februar med to Taler af Domprovst Dr. Reuterdahl og Prof. Dr. Thomander. Til Dækning af Udgifterne ved Undersøgelsen af en tjenlig Plads til Nationalmusæet, har Regjeringen bevilget en Sum af 12000 Rd. Bco. Juleaften Kl. 10 1/2 udbrød Jld i Consul John Engelkes Garveri i Uddevalla, der afbrændte med alle Bygninger og Varelager. Ligeledes nedbrændte Schultz's Farveri og en Deel af Varelageret. Jlden tog tre Gange fat i Trohns Sukkerraffinaderi, men det lykkedes dog at slukke den, skjøndt Man i nogen Tid ansaae et heelt Qvarteer af Staden for at være i Fare. Det er at beklage, at Consul Engelke hverken havde Garveriet eller Varelageret forsikkret.